Uznesenie Okresného súdu Prievidza sp. zn. 14C/56/2024 z 20. 11. 2024
Uznesenie Okresného súdu Prievidza z 20. novembra 2024, sp. zn. 14C/56/2024, ECLI:SK:OSPD:2024:3824204843.2
Súd: Okresný súd Prievidza
Spisová značka: 14C/56/2024
ECLI: ECLI:SK:OSPD:2024:3824204843.2
Dátum vydania: 20. 11. 2024
Forma: Uznesenie
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 14C/56/2024 3824204843 20. 11. 2024 JUDr. Alexandra Šutovská ECLI:SK:OSPD:2024:3824204843.2
Uznesenie Okresný súd Prievidza v právnej veci žalobcu: A. A., nar. XX.X.XXXX, trvale bytom B. C. XXX/XX, D., t.č. E. F. E. G., H. I. X, D. XX, G., proti žalovanej: F. D., J. K., o určenie vlastníckeho práva, takto rozhodol: Konanie z a s t a v u j e. odôvodnenie: 1. Žalobca sa žalobou podanou na tunajšom súde dňa 11.9.2024 domáha voči žalovanej určenia vlastníckeho práva k ďalekohľadu značky Formei a 11 kusov AAA batérií značky GP vo fóliovom obale. 2. Výzvou zo dňa 23.10.2024 bol žalobca vyzvaný na zaplatenie súdneho poplatku zo žaloby vo výške 140 eur v lehote 10 dní odo dňa jej doručenia s poučením, že ak poplatok nebude v uvedenej lehote zaplatený, súd konanie zastaví. Výška poplatku bola určená podľa položky 1 písm. b/ Sadzobníka súdnych poplatkov. Výzva bola žalobcovi doručená dňa 29.10.2024, avšak doteraz nebol poplatok zo žaloby zaplatený. 3. Podľa § 10 ods. 1 zák. č. 71/1992 Zb. o súdnych poplatkoch ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 4. Žalobca v určenej lehote súdny poplatok zo žaloby nezaplatil, preto súd podľa § 10 ods. 1 zák. č. 71/1992 Zb. o súdnych poplatkoch konanie zastavil. O následkoch nezaplatenia poplatku žalobca ako poplatník bol poučený. Poučenie: Proti tomuto uzneseniu nie je možné podať odvolanie (§ 14 ods. 1 Zákona č. 71/1992 Zb. o súdnych poplatkoch a poplatku za výpis z registra trestov v spojení s § 355 ods. 2 Civilného sporového poriadku). Proti uzneseniu súdu prvej inštancie vydanému súdnym úradníkom, ktoré treba doručiť, je prípustná sťažnosť. Sťažnosť môže podať ten, v koho neprospech bolo uznesenie vydané v lehote 15 dní od doručenia uznesenia na súde, ktorý napadnuté uznesenie vydal. O sťažnosti rozhoduje súd prvej inštancie spravidla bez nariadenia pojednávania. Ak nie je sťažnosť dôvodná, súd sťažnosť zamietne. Ak je sťažnosť dôvodná, súd napadnuté uznesenie zruší alebo zmení; s prípade zrušenia uznesenia je súdny úradník viazaný právnym názorom súdu. V sťažnosti proti rozhodnutiu o zastavení súdneho konania pre nezaplatenie súdneho poplatku nemožno namietať skutočnosti, ktoré nastali po uplynutí lehoty na zaplatenie súdneho poplatku (§ 14 ods. 3 Zákona č. 71/1992 Zb. o súdnych poplatkoch a poplatku za výpis z registra trestov).

